### Beslutning

Anette Lauritsen med bemærkning, at byrådet i sit møde den 29. april 2020 har vedtaget Magistratens indstilling i overensstemmelse med erklæring fra Økonomiudvalget af 22. april 2020.

Dansk Folkepartis byrådsgruppe kunne ikke tiltræde indstillingens "At 1" om at nå klimamålene i 2030 og tog forbehold for indstillingens "At 3" for målsætningen som varende til 2030. Samtidig kan de ikke støtte kvoteopkøb for at nå målene, og de mener heller ikke, at en forcering af transportsektorens omstilling i det foreslåede omfang er realistisk at nå.

Alternativets byrådsgruppe tog forbehold for indstillingens "At 3" vedrørende satsning på Carbon Capture-tekonologi.

Borgmesterens Afdeling udarbejder notat.

### Resumé

Indstillingen fastlægger de årligt bindende mål for CO2e-reduktioner frem til 2030 for [adresse] som bysamfund og [adresse] som virksomhed. Hvis målet i de enkelte år ikke nås, forpligter byrådet sig til at igangsætte yderligere initiativer, så målet om CO2e-neutralitet nås i 2030.

De årligt bindende mål er baseret på et scenarium fra et eksternt firma, der viser, hvor langt man kan nå ved hjælp af en række kendte handlemuligheder. Herudover indgår en forceret omstilling af transportsektoren. Med disse elementer er der foreløbigt anvist en vej til at nedbringe CO2e-udledningen til 400.000 t om året i 2030. Indstillingen peger derudover på, at [adresse] skal satse massivt på Carbon Capture-teknologien. Kun hvis byrådets mål om CO2e-neutralitet ikke kan nås med disse eller andre elementer, skal der kompenseres via køb og annullering af kvoter.

Indstillingen ’bestiller’ en klimastrategi frem til 2030 og en klimaplan for 2021-2024, som anviser konkrete handlinger til at realisere de bindende klimamål.

### Indstilling

Det indstilles

At 1) Byrådet vedtager de årlige mål for CO2e-udledningen frem mod 2030 for [adresse] som bysamfund og virksomhed.

At 2) Borgmesterens Afdeling følger op på de bindende mål hvert år i en indstilling i forbindelse med regnskabet, og at Teknik og Miljø i samarbejde med Direktørgruppen i forlængelse heraf anmodes om at foreslå eventuelle nødvendige tiltag i forbindelse med budgettet.

At 3) Teknik og Miljø anmodes om i samarbejde med Direktørgruppen at udarbejde en Klimaplan for perioden 2021-2024, der lever op til de årlige mål i perioden, samt en strategi for den samlede grønne omstilling for at nå målet i 2030 og håndtering af den opbyggede CO2e-gæld. Det forudsættes, at strategien indebærer en satsning på Carbon Capture-teknologi, samt ekstraordinære reduktioner i transportsektoren i 2025-2030, for at reducere behovet for at kompensere via kvoteopkøb mest muligt.

At 4) Teknik og Miljø og Borgmesterens Afdeling anmodes om i samarbejde med Direktørgruppen at komme med forslag til en fælles organisering på tværs af kommunen, der understøtter kommunens arbejde for den grønne omstilling.

### Sagens forløb

16-03-2020 Magistraten

Fremsendes til [adresse] med bemærkning, at Magistraten i mødet den 16. marts 2020 anbefaler, at byrådet tiltræder Borgmesterens Afdelings indstilling af 11. marts 2020.

Rådmand Maren Danielsen skive tog forbehold.

Det blev præciseret, at det bliver en meget stor udfordring at nå de bindende klimamål, og at det stiller krav til samarbejde og fælles organisering.

 25-03-2020 Aarhus Byråd
Fremsendes til Økonomiudvalget til behandling i henhold til beslutning i byrådets møde den 25. marts 2020.
 22-04-2020 Økonomiudvalget

Malou Kjær, Esben Christiansen, Sebastian Gregersen, Keld Lauridsen og Asta Rasmussen kunne tiltræde indstillingen i overensstemmelse med Magistratens anbefaling.

Solvej Holst og Nanna Poulsen tog forbehold.

 29-04-2020 Aarhus Byråd

Anette Lauritsen med bemærkning, at byrådet i sit møde den 29. april 2020 har vedtaget Magistratens indstilling i overensstemmelse med erklæring fra Økonomiudvalget af 22. april 2020.

Dansk Folkepartis byrådsgruppe kunne ikke tiltræde indstillingens "At 1" om at nå klimamålene i 2030 og tog forbehold for indstillingens "At 3" for målsætningen som varende til 2030. Samtidig kan de ikke støtte kvoteopkøb for at nå målene, og de mener heller ikke, at en forcering af transportsektorens omstilling i det foreslåede omfang er realistisk at nå.

Alternativets byrådsgruppe tog forbehold for indstillingens "At 3" vedrørende satsning på Carbon Capture-tekonologi.

Borgmesterens Afdeling udarbejder notat.